Paralelizmat historikë për Krimenë
Ndërhyrja e Rusisë është krahasuar me pushtimin e Polonisë dhe Çekosllovakisë nga nazistët dhe ndërhyrjet amerikane në Irak dhe Afganistan
Ndërsa Moska vazhdon të pretendojë se trupat që kanë marrë nën kontroll pjesën më të madhe të Krimesë janë forca lokale vetëmbrojtëse, veprimet e tyre janë krahasuar me pushtimin e Polonisë dhe Çekosllovakisë nga Gjermania naziste dhe me ndërhyrjet amerikane në Irak dhe Afganistan. Por disa ekspertë nuk janë të një mendjeje me saktësinë e këtyre krahasimeve. A po sillet Presidenti rus Vladimir Putin si Adolf Hitler? Ish-Sekretarja amerikane e Shtetit, Hillary Clinton tha kohët e fundit se pretendimi i zotit Putin sipas së cilit, Rusia duhet të mbrojë pakicat ruse në Ukrainë, ishte e ngjashme me deklaratat e Hitlerit në vitet 1930. Ky krahasim bën jehonë në Evropën qendore, thotë eksperti Jorge Benitez i Këshillit të Atlantikut. Profesori i Universitetit Georgetown, Anthony Clark Arend në përgjithësi është dakord, por thotë se asnjë udhëheqës bashkëkohor nuk duhet krahasuar me Hitlerin. Situatat më të ngjashme me atë të Ukrainës janë veprimet e mëparshme ushtarake në Moldavi dhe Gjeorgji, sipas James Goldgeier, dekani i Fakultetit të Studimeve Ndërkombëtare në Universitetin Amerikan në Uashington. Ai thotë se rusët, i kanë hequr nga kontrolli i qeverisë së Kievit një pjesë të territorit të Ukrainës. Anthony Clark Arend beso se zoti Putin ishte më i shqetësuar për ato që e konsideroi si trazira në kufirin e vendit të tij. Një paralelizëm i mundshëm me Ukrainën, është edhe ndërhyrja amerikane në Irak në vitin 2003. Arend thotë se edhe ajo ndërhyrje ishte shkelje e ligjit ndërkombëtar”. Por Benitez thotë se ka një ndryshim. Zgjidhja përfundimtare e situatës në Ukrainë do të përcaktojë sesi do të hyjë ajo në histori.